Massa-optog kom oor kragtariewe | Nuus24
Johannesburg – Die metaalwerkersvakbond Numsa sal vandeesweek 'n massa-optog hou oor Eskom se voorgestelde tariefverhoging van 16%, berig Eyewitness News.Die vakbond gaan ook Maandag 'n dringende aansoek teen die implementering van die tariefverhoging by die Noord-Gautengse hooggeregshof indien.Irvin Jim, hoofsekretaris van Numsa, het gesê die Nasionale Energiereguleerder van Suid-Afrika (Nersa) moet in belang van die armes Eskom se aansoek vir 'n tariefverhoging afkeur."Die voorgestelde verhoging van 16% sal veroorsaak dat fabrieke sluit en mense hul werk verloor."Jim het ook uitgevaar teen die polisie, wat hulle verbied het om by Nersa se kantore te betoog.Numsa het egter gesê hy gaan 'n massa-nagwaak hou en Woensdag en Donderdag by Nersa se kantore betoog, ongeag die uitkoms van die hofaansoek.Nersa sal na verwagting vandeesweek bekendmaak of hy Eskom sal toelaat om die tariewe jaarliks vir die volgende vyf jaar te verhoog.– Volg Nuus24 op Twitter
Lees meer oor: eskom | numsa VOLGENDE OP NUUS24X